hu hu hu hu hu hu hu hu hu hu hu hu hu hu id hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ceb en en en hu ro hu hu hu hu hu hu hu hu hu hu hu hu hu fr ru hu hu de als hu sk hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu eo ro hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 19.
Ugrás a navigációhoz Ugrás a kereséshez
1982. január 22. (59 évesen)
Román Népköztársaság Állami Díja (1954)
Majtényi Erik (eredeti neve: Mann Erik) (Temesvár, 1922. szeptember 19. – Bukarest, 1982. január 22.) romániai magyar költő, író, szerkesztő, műfordító.
Temesváron végzett négy gimnáziumi osztályt, már diákéveiben munkatársa lett a Gaudeamus című diáklapnak. Fiatal korában kétkezi munkás volt. A második világháború vége felé antifasiszta tevékenysége miatt Zsilvásárhelyre internálták. 1944 végén német neve (Mann) miatt zárták börtönbe, majd a Donyec-medencei szénbányákba hurcolták.
1945 után újságíró, 1948-1951 között az Ifjúmunkás, 1952-ben az Előre szerkesztője lett. 1955-1956-ban a román írószövetség titkára, 1961-ben megjelentek versei a Bánáti Tükör című temesvári antológiában. 1963-tól ismét az Előre belső munkatársa. A marosvásárhelyi Igaz Szó című lap szerkesztőségének tagja, s a Bánsági Írás című lap állandó munkatársa volt.
Első írását már 1940-ben közölte a Brassói Lapok. Kétféle minőségben is elszenvedett börtön- és lágerélményekből táplálkozva a munkásmozgalom hőskorára jellemző agitatív versekkel jelentkezett, s évről évre újabb verseskötettel adta politikai optimizmusának tanújelét. A háború utáni első költőnemzedéknek agitatív lírát művelő, proletkulttól sem mentes képviselőjeként az Ötven vers (1950) című generációs antológia markáns alakja. Búcsú az ódáktól (1957) című kötetcímként is ismertté vált versében szakított az 1950-es évekbeli költői magatartásával. Ebben a korszakban írott agitáló verseit később önkritikával szemlélte, gyűjteményes kötetébe nem vette fel azokat. Átváltását a közéleti líra pátoszáról a gondolati elmélyedés költészetére Kántor Lajos így jellemzi: "A felületi harmónia már nem elégíti ki – a diszharmónia kimondásával törekszik igazabb, tartósabb összhang megteremtésére." Költői fejlődése szerre kiküszöböli a szavak "fölöslegét", a kibontakozás sajátos logikája frázisok helyett hovatovább a gondolat emberségére alapoz. Szobrot álmodtam c. kötetével kapcsolatban 1966-ban Sőni Pál értékelése szerint már méltán emelhető ki "a valóság szavakban való átültetésének párját ritkító könnyedsége, a nemes értelemben vett alkalmi jelleg, tehát a fáradhatatlan készség, mely tüstént hidat ver a közvetlen valóságtól a költészethez". Huszár Sándornak adott írói nyilatkozatában a költő mindenesetre arról vall, hogy gyermekkora Petőfi-élményére alapozva az új, tömörebb gondolati fokon is hű marad az egyszerű közérthetőség követelményeihez. Számos gyermekverset és ifjúsági regényt írt, az irodalomkritika azonban élete fő művének Hajóharang a Hold utcában (1976) című önéletrajzi regényét tekinti. Klasszikus és kortárs román költők művei mellett oroszból és németből is fordított. Nekrológjában Forró László a túlélőt idézte, akinek volt ereje "az ódáktól" búcsúzni, vezekelve "mások vétkeiért is".
Ötven vers (antológia, többekkel), Bukarest, 1950
Ismerjük meg az esztendőt, Bukarest, 1951
Ők féljenek!, Bukarest, 1952
Köszöntünk ifjúság! A Román Népköztársaság magyar költőinek versei a Világifjúsági Találkozó köszöntésére; szerk. Majtényi Erik; Ifjúsági, Bukarest, 1953
Búcsú az ódáktól, Marosvásárhely, 1957
Az utolsó Zsolnoky avagy egy tündöklő utód dicsőségének és bukásának keserves históriája, Bukarest, 1958
Csillagaink most sokasodnak, Bukarest, 1960
Pirkadástól virradatig, Bukarest, 1962
Kép, kép, csupa kép, Bukarest, 1963
Szobrot álmodtam, Bukarest, 1965
A furfangos fejesvonalzó, Bukarest, 1965
Kiborult egy kosár virág, Bukarest, 1966
Fehér madár, Bukarest, 1967
Örökösök, kisregény, Irodalmi Könyvkiadó, Bukarest, 1967
Bonifác, a pilóta, Ifjúsági Könyvkiadó, Bukarest, 1968
Majtényi Erik legszebb versei; bev. Páskándi Géza; Ifjúsági, Bukarest, 1969
Rajzos, vidám állattan, Bukarest, 1971
Egy vers egyedül, Bukarest, 1972
Csicseri borsó, Bukarest, 1973
Nagy kenyér, kis egér, Bukarest, 1975
Hajóharang a Hold utcában, regény, Bukarest, 1976
Hét nap a kutyák szigetén, útirajz, Bukarest, 1971
Most át kell írnom ezt a menetrendet; Magvető, Bp., 1981
Visszajátszás. Publicisztikai írások; Kriterion, Bukarest, 1981
Postás Pali levelei, Ion Creanga Könyvkiadó, Bukarest, 1981
Emberek, lakások lakói. Versek, műfordítások; bev. Szász János; Kriterion, Bukarest, 1983
Jánoska Tükörországban. Meseregény; bev. Bajor Andor; Creanga, Bukarest 1983
Nagy kenyér, kis egér. Versek gyermekeknek; Creangă, Bukarest, 1986
Tejfehér éjszakák. Novellák, útijegyzetek; vál., utószó Szász János; Kriterion, Bucureşti, 1988
A Bátrak Szigete és egyéb történetek; Creangă, Bucureşti, 1989
Erich Maria Remarque: Három bajtárs
A Román Népköztársaság Állami Díja (1954)
Ki kicsoda a magyar irodalomban? Könyvkuckó Kiadó, Budapest, 1999 ISBN 9-638157-91-7
Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion. 1994. ISBN 973-26-0369-0
A magyar irodalom története 1945-1975
http://irodalom.elender.hu/erdely/majtenyi.htm Archiválva 2007. június 21-i dátummal a Wayback Machine-ben
ISNI: 0000 0000 7991 6134
A lap eredeti címe: „https://hu.wikipedia.org/w/index.php?title=Majtényi_Erik&oldid=25289687”
Romániai magyar költők, írók
Családi nevüket magyarosított személyek
Fotó nélküli Író infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 18., 20:58
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.